รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ส่งเสริมธุรกิจ Startup และ SME ผ่านการบูรณาการความร่วมมือจากหลายฝ่าย พร้อมเสริมสร้างองค์ความรู้และยกระดับศักยภาพผู้ประกอบการไทย
วันพุธที่ 14 มิถุนายน 2566
14/06/2566
โฆษกรัฐบาลเผยนายกฯ ส่งเสริมธุรกิจ Startup และ SME ผ่านการบูรณาการความร่วมมือจากหลายฝ่าย พร้อมเสริมสร้างองค์ความรู้และยกระดับศักยภาพผู้ประกอบการไทย
โฆษกรัฐบาลเผยนายกฯ ส่งเสริมธุรกิจ Startup และ SME ผ่านการบูรณาการความร่วมมือจากหลายฝ่าย พร้อมเสริมสร้างองค์ความรู้และยกระดับศักยภาพผู้ประกอบการไทย
วันนี้ (14 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการดําเนินการธุรกิจสตาร์ทอัพ (Startup) และช่วยเหลือธุรกิจ SME อย่างต่อเนื่อง และมุ่งยกระดับศักยภาพการประกอบธุรกิจให้เท่าทันสถานการณ์ ผ่านแนวทางพัฒนาสตาร์ทอัพ พร้อมเปิดพื้นที่เพิ่มช่องทางการจัดจําหน่าย สนับสนุนองค์ความรู้ และสร้างเครือข่ายให้แก่ SME
โฆษกประจําสํานักนายกรัฐมนตรีกล่าวว่า รัฐบาลมีนโยบายสนับสนุนสตาร์ทอัพไทยให้เติบโต และเสริมสร้างมูลค่าเพิ่มเศรษฐกิจให้ประเทศ โดยกรมส่งเสริมอุตสาหกรรม (กสอ.) หรือดีพร้อม กระทรวงอุตสาหกรรม ดําเนินการตามนโยบายของรัฐบาล กสอ. พิจารณาโครงการสําคัญที่อยู่ระหว่างการดําเนินการ โดยจะนําภาคเอกชนและสถาบันการศึกษาเข้ามามีส่วนร่วม ดังนี้
1) โครงการสร้างผู้ประกอบการและต้นแบบผลิตภัณฑ์ฐานนวัตกรรม มุ่งพัฒนาไอเดียสร้างสรรค์สู่การเป็นผู้ประกอบการฐานนวัตกรรม เน้นคนรุ่นใหม่ที่มีความคิดสร้างสรรค์ ค้นหาสุดยอดงานหัตถศิลป์แห่งอนาคต
2) โครงการต่อยอดผลงานวิจัยและนวัตกรรมสู่ภาคอุตสาหกรรม เชื่อมโยงงานวิจัยสู่เชิงพาณิชย์ เพื่อนําผลงานงานวิจัยจากสถาบันการศึกษามาพัฒนา พร้อมจับคู่ธุรกิจ
3) โครงการดีพร้อม Angel Fund เพื่อพัฒนาผลิตภัณฑ์เชิงพาณิชย์ให้แก่กลุ่มธุรกิจสตาร์ทอัพหลากหลายด้าน พร้อมสนับสนุนเงินทุน เพื่อให้เกิดการจัดตั้งบริษัทใหม่ และเพิ่มการจ้างงานภายในประเทศ
4) โครงการดีพร้อม Startup Connect พัฒนาทักษะการดําเนินธุรกิจ เปิดโอกาสสตาร์ทอัพทํางานกับพันธมิตรเอกชน ทดลองใช้นวัตกรรมในตลาดจริง
5) โครงการสร้างเครือข่ายผู้นําพันธุ์ดีพร้อม ซึ่งเน้นกลุ่มกิจการสายสังคมและสิ่งแวดล้อม คาดว่าจะยกระดับธุรกิจเพื่อสังคม สร้างมูลค่าเพิ่มทางเศรษฐกิจ 200 ล้านบาท
6) โครงการเตรียมความพร้อมผู้ประกอบการในการระดมทุน สู่การเติบโตทางธุรกิจ เตรียมระดมทุนเข้าตลาดหลักทรัพย์ โดยจะร่วมกับเอกชน ฝึกอบรมความรู้ในการระดมทุน โครงสร้างระบบบัญชีการเงิน นําเสนอธุรกิจต่อนักลงทุน แหล่งเงินทุน รวมทั้งการเข้าสู่ตลาดหลักทรัพย์
สําหรับการช่วยเหลือกลุ่มผู้ประกอบการ SME กสอ. ได้เปิดตลาดในรูปแบบออฟไลน์ในงาน “อุตสาหกรรมแฟร์ : โลจิสติกส์โตไว สินค้าราคาโดนใจ ใส่ใจชุมชน” เมื่อวันที่ 29 – 31พฤษภาคม ที่ผ่านมา ณ อาคารกรมส่งเสริมอุตสาหกรรม โดยนําสินค้าของผู้ประกอบการ SME มาทดสอบตลาด และศึกษาพฤติกรรมของผู้บริโภค นับเป็นการเพิ่มช่องทางการจัดจําหน่ายและสร้างรายได้ให้ผู้ประกอบการ พร้อมเปิดโอกาสให้ผู้ประกอบการได้เรียนรู้ และสร้างเครือข่ายเกี่ยวกับระบบโลจิสติกส์ระหว่างประเทศ ตลอดจนเป็นการส่งเสริมช่องทางการขายสินค้าที่หลากหลาย สอดคล้องกับพฤติกรรมของผู้บริโภคในปัจจุบัน
“นายกรัฐมนตรีผลักดันและวางแผนพัฒนาธุรกิจสตาร์ทอัพ และ SME อย่างต่อเนื่อง เพิ่มโอกาสให้ผู้ประกอบการ ผ่านการส่งเสริมให้หน่วยงานภาครัฐบูรณาการการทํางานภายใน และเชื่อมโยงเครือข่ายภายนอก ทั้งภาคเอกชนและสถาบันศึกษา รวมถึงเปิดพื้นที่ส่งเสริมศักยภาพและองค์ความรู้ให้แก่ผู้ประกอบการ เพื่อยกระดับอุตสาหกรรมสตาร์ทอัพ และ SME ไทย ในการแข่งขันกับตลาดโลก และขับเคลื่อนระบบเศรษฐกิจให้เติบโต” นายอนุชาฯ กล่าว